
נוסח לא מתוקן

מושב ראשון

פרוטוקול מס'
מישיבת ועדת הכספים
יום שלישי, ד' בתשרי התשס"ז (26 בספטמבר 2006), שעה 11:30
סדר היום: 
צו הגנה על עובדים בשעת חירום (הארכת התקופה הקובעת), 



התשס"ו-2006

נכחו:

חברי הוועדה:
יעקב ליצמן – היו"ר 


זאב אלקין



אבישי ברוורמן



מוחמד ברכה



מגלי והבה



שי חרמש



דוד טל



שלי יחימוביץ



אורית נוקד



ניסן סלומיאנסקי



ראובן ריבלין

מוזמנים:
שרון גמבשו – אגף תקציבים משרד האוצר



אוהד רייפן – אגף התקציבים משרד האוצר



עדי ויינברג – אגף התקציבים משרד האוצר



ריקי ארמן – אגף התקציבים משרד האוצר



מאיר בינר – אגף התקציבים משרד האוצר



גלית פלצור – אגף התקציבים משרד האוצר



חזקיה ישראל – התאחדות התעשיינים 

מנהל הוועדה:
טמיר כהן

רשמה:
מעיין מכלוף - חבר המתרגמים בע"מ 

ערכה:   שלי עשהאל – חבר המתרגמים בע"מ 

צו הגנה על עובדים בשעת חירום (הארכת התקופה הקובעת), התשס"ו-2006

יעקב ליצמן:

אני פותח את הישיבה. 

חבר הכנסת ריבלין, מה קורה בנושא של ניצולי השואה?

ראובן ריבלין:

פקידי האוצר שכנעו אותו, שהוא לא רוצה היום לחזור לאותן תביעות רטרואקטיביות. 

יעקב ליצמן:

האם אנחנו נצליח לשכנע את פקידי האוצר?

ראובן ריבלין:

בודאי. לא לשכנע, לומר לו שלא יכול להיות מצב שבו, וזה עניין ערכי, או שמגיע להם או שלא מגיע להם. מרגע שקבע שר האוצר שמגיע להם, כי קבע זאת קודמו של שר האוצר, אז על פי דרישתו מגיע להם לכל התקופה. 

יעקב ליצמן:

תודה רבה. 

אנחנו עוברים לסעיף "צו הגנה לעובדים בשעת חירום, הארכת התקופה הקבועה", מי מייצג את התמ"ת?

דבי אליעזר:

הצו המונח לפני  חברי הוועדה לאישורו, מבקש להאריך את התקופה הקובעת לפי חוק הגנה לעובדים בשעת חרום. מדובר בתקופה, שבמהלכה חייב המעביד לשלם שכר לעובד של מקום עבודה באזור הגבלה, או שמקום עבודתו באזור הגבלה, גם אם נעדר מעבודתו. הצו הובא לוועדה, לאחר שהתקיימו התנאים הנוספים.

יעקב ליצמן:

למה לא קיבלנו את הצו הזה בזמנו, כשאישרנו גם את כל ההקלות בשכר וכל הדברים?

דבי אליעזר:

בצו הזה, הסעיף המסמיך מבקש שיתקיימו שני תנאים. בעצם ארבעה תנאים: אישור ועדה, הסכמת שר האוצר, הסכם קיבוצי חדש בין לשכת התאום של הארגונים הכלכליים לבין ההסתדרות לבין המדינה, ושבעצם ייקבעו הסדרי הגבלה חדשים בתקנות. בעצם אושרו התקנות באחד עשר בספטמבר.

ראובן ריבלין: 


אנשים אנשים יידרשו לשלם רטרואקטיבית, אם הם לא היו באזורי הגבלה, ואנחנו נקבע אותם כאזור הגבלה עכשיו?

דבי אליעזר:

לא. באזור ההגבלה מהראשון לאוגוסט חובה לשלם, זאת אומרת תהיה חובה לשלם שכר רק בעבור הימים האלה, אבל זה לא אומר שהחובה תחול רטרואקטיבית. על פי חוק, הצו נכנס לתוקף במועד פרסומו. אנחנו לא קבענו מועד רטרואקטיבי, ולכן גם בחוק ההגנה על עובד - - -,

ראובן ריבלין:

אבל הוא מתייחס לתקופה שעברה.

דבי אליעזר:

נכון, אנחנו קובעים את הזכות.

יעקב ליצמן:

חבר הכנסת ריבלין, אנחנו בעד כי אנחנו רוצים להקל. רק מה שמפריע לי כרגע, ואני אגיד לך מה אמרתי, שאני קראתי היום באחד העיתונים שיקלו עם העובדים, הכל טוב ויפה, אם ועדת הכספים תאשר את זה. כאילו הכל, אנחנו בקושי קיבלנו את זה. זה מה שאמרתי. אין לי בעיה, יכלו להביא את זה ביחד עם ההקלה, זה מה שאני אומר. 

ראובן ריבלין:

יש פה catch שאני לא מבין אותו, אבל יש פה catch. 

יעקב ליצמן:

רק האופוזיציה תאשר את זה. אין רוב. 

רבותיי, מי בעד צו הגנה לעובדים לשעת חרום העלאת התקופה הקובעת תשס"ו-2006 ירים את ידו? 





ה צ ב ע ה





בעד – הרוב 





נמנע – אחד





הצו אושר.


הישיבה ננעלה בשעה  11:35

